Sabinet | Volume 118, Issue 3291
Volume 118, Issue 3291, 2015
Die Kerkblad - Volume 118, Issue 3291, June 2015
Volume 118, Issue 3291, June 2015
Christenskap en volkskap : van die redakteur
Die stelling kan sonder vrees vir teëspraak gemaak word dat daar tans 'n verskerpte aanslag op die identiteit van die Afrikanervolk gemaak word. Onder identiteit verstaan ons die taal, kultuur, geskiedenis, simbole, instellings, ensovoorts. Hier kan maar net onder andere na die volgende verwys word: Afrikaanse skole en universiteite word geteiken om in terme van taal, etos ensovoorts, te verander (ons voel dit al hoe meer aan ons lyf hier op Potchefstroom); die geskiedenis vir skoolleerplanne word herskryf; die Afrikaanse taal word bedreig; Afrikaanse simbole (soos monumente) moet verdwyn, ensovoorts.
Vandag se geloofservarings ... brandstof vir môre : uit die Woord
Almal van ons het al flitsoomblikke beleef waar ons besef het: hier was ek nou baie naby aan die Here. Was dit daardie laaste oomblikke voor jou operasie in die teater? Ongelukkig kan ons daardie piek-ervaringe in die geloof nie vir altyd vashou nie. Die lewe gaan aan en môre wag al agter die horison. Kyk ons weer terug na daardie flitsoomblikke, sal ons sien die Here het 'n doel met sulke goue oomblikke gehad. Dit is ons brandstof vir die pad vorentoe.
Die Gees van die wedergeboorte : redaksioneel
Ons leef op die oomblik in 'n besondere sin van die woord in die bedeling van God die Heilige Gees. Dit is die tyd ná die hemelvaart van Christus en Pinkster. Op God se kalender was Pinkster die laaste groot gebeurtenis voor die wederkoms van Christus.
Die spreek van 'n Woord waardeur afgode verbrysel word (2) - wat openbaar die Bybel? : brandpunt
Proff. Fritz de Wet en Ferdi Kruger het saamgespan om hierdie belangrike saak aan die orde te stel. In die April 2015-uitgawe het die eerste deel van ons besinning rondom hierdie aangeleentheid verskyn. Hierin het prof. Fritz de Wet geskryf oor die hardnekkige houvas wat afgode en afgodery meermale op mense se lewens het. In hierdie uitgawe vind prof. Ferdi Kruger aansluiting by dit wat reeds in die vorige uitgawe gemeld is, maar wil tog verder gaan en vanuit 'n Bybelse hoek perspektiewe bied op hoe gelowiges met dié aspek moet omgaan. Die bedoeling hiermee is nie om in die eerste plek breedvoerig te handel oor verskeie gedeeltes waarin afgodery aan die orde kom nie, maar eerder om 'n bepaalde snit te maak op die wyse waarop gelowiges in woord en daad teenoor afgode en afgodery moet reageer.
Bybelse eskatologie (6) - "Die hoop beskaam nie" : fokus
Iemand wat deur die onverdiende goedheid van God in Christus ingeplant is, is 'n vry mens. Dié vryheid voorsien aan die bevryde 'n nuwe raamwerk van denke om nuut te glo, nuut te hoop en nuut lief te hê.
Onverdraagsaamheid teen die Christelike godsdiens neem toe : fokus
Die Menseregteraad van die VN (Verenigde Nasies) het onder andere die volgende doelwitte:
Besin oor die stand van menseregte regoor die wêreld
Ontbloot samelewings waar menseregte geskend word
Tree in gesprek met sulke samelewings in 'n poging om die menseregtesituasie te verbeter
Die reg tot vryheid van godsdiensbeoefening en die plig van owerhede om hierdie reg van mense te beskerm en 'n sensitiwiteit daarvoor te kweek, staan baie prominent op hierdie vergadering.
Die vreemdeling in jou poorte : fokus
Die woord "vreemdeling" kom nie minder nie as 75 keer in die Bybel voor - meeste daarvan in die Ou Testament.
"God het hulle saam met Hom op reis geneem" : getuienis
Einde November verlede jaar is Hannelie Groenewald se gesin in Afghanistan deur Taliban-aanvallers vermoor. Sy het hulle verhaal en haar getuienis met Neels Jackson gedeel. Hannelie is in 1969 in die Geref. Kerk Kemptonpark-Noord gedoop en het ook daar belydenis van geloof afgelê. Sy het ná skool aan die Universiteit van Pretoria medies gestudeer en is met Werner Groenewald getroud, wat predikant in die NG Kerk geword het. Hulle het 12 jaar lank in Afghanistan as Christene gewerk. Hannelie se ouers, Sarel en Breggie du Plessis, is lidmate van die Geref. Kerk Wapadrant. Die artikel het in Kerkbode van 6 Maart 2015 verskyn en is van so 'n besondere en ingrypende aard dat die redaksie van Die Kerkblad dit graag plaas.
P-boeke en e-boeke ... hulpmiddels van God in die reformasie van die kerk : aktueel
Vroeër het mense op perkament en papirus geskryf, die voorlopers van p-boeke (papier-boeke). God het hierdie hulpmiddels gegee en dit gebruik om sy evangelie oor die hele wêreld te versprei. Toe het die boekdrukkuns gekom, en daarna die internet - albei gawes van God in sy skepping aan sy kerk om sy herskepping te verkondig.
Dr. JL (Jan) Ras - 21 Mei 1937-17 November 2014 : in dankbare herinnering
Author I.L. (Izak) Bekker
Dr. Jan Ras is op 17 November 2014, ná 'n lang lyding weens nierversaking en myelofibrosis, in die Mediclinic Panorama in Kaapstad oorlede. Daarmee het die Here die vrugbare dienswerk van een van die mees toegewyde en ywerige predikante in ons Gereformeerde kerkverband tot 'n afsluiting gebring.
Phiritona se kerkgebou feestelik in gebruik geneem : van oraloor
Author Jan Floor
Saterdag 14 Maart 2015 was 'n heuglike dag vir die Gereformeerde (Sending)kerk Phiritona toe hulle nuwe kerkgebou amptelik in gebruik geneem is. Die kerkgebou is 1,5 km buite Heilbron aan die regterkant van die Sasolburgpad geleë. Die diens tydens die feesgeleentheid is gelei deur ds. Tommie van Vuuren van die Geref. Kerk Heilbron. Gelukwensingsboodskappe is oorgedra deur ds. M Letebele van Thabong (Welkom) namens Klassis Noord-Vrystaat, ds. J Temba van Kutloanong (Kroonstad) namens die Streeksinode Vrystaat en Kwazulu-Natal, prof. L Moretsi namens die Teologiese Skool in Potchefstroom, ds. NI Mohlamme van die Bethel Reformed Church as verteenwoordiger van die ander kerke in Phiritona en mnr. M Madiehe namens die Reformed Church Youth Movement (RCYM) in die Vrystaat. Die RCYM Phiritona-koor onder leiding van mnr. Mohau Mokoena het die gehoor beïndruk met pragtige sangitems. 'n Gedenksteen is onthul deur ds. Van Vuuren en mnr. Petrus Malindi, sendingwerker van die gemeente. Die erediens op Sondag 15 Maart is gelei deur ds. Simon Hibbert, sendeling van die Geref. Kerk Koster.
Oranjerivier tot Stormsrivier (2) - die Gereformeerde Kerke in die Boland en Suid-Kaap : van oraloor
Source: Die Kerkblad 118, pp 24 –27 (2015)
Tussen Oranjerivier tot Stormsrivier is die kerke/gemeentes wat tans bestendig groei: Bellville, Bellville-Oos, Strand, Mosselbaai en George. Die Overberg beleef toenemend groei in lidmate én gemeentes: Waar voorheen geen nader kerklike adres was nie, het kerke tot stand gekom: Hermanus (2000) Kleinmond (2002), Stilbaai (2002), Agulhas (2006) en Eden (2006).
Kerke vat opnuut hande binne die TKR : van oraloor
Op 2 Augustus 2013 het die volgende in 'n berig in Beeld verskyn: Die drie Afrikaanse Susterskerke gaan nog 'n poging aanwend om hulle Tussenkerklike Raad (TKR) te red. Om verskeie redes is die sinvolheid en die voortbestaan van die TKR bevraagteken. Vandag kan ek, veral na die afgelope vergadering van die TKR in Kemptonpark, met groot vreugde en dankbaarheid teenoor die Here berig dat die TKR weer stewig op koers is. Vir die doeleindes van gemaklik lees word vir "kerkverbande" die woord "Kerke" gebruik, met apologie aan die Kerkregprofessor!
Ds. Paul Geertsema emeriteer : van oraloor
Ds. Paul Geertsema het in 2014 geëmeriteer nadat hy vyf jaar predikant van Worcester was. Vyf jare waarin die Here 'n spesiale pad met hom en Joukje en die gemeente geloop het. Twee weke na sy bevestiging in 2009 was Paul in 'n baie ernstige padfietsongeluk. Niemand het die ongeluk sien gebeur nie, en hyself het daarna aan geheueverlies gely. Na drie maande siekteverlof herstel hy sodanig dat hy wel sy roeping in Worcester kan voortsit, maar onder moeilike liggaamlike omstandighede. Omstandighede wat verder sou verdiep toe multimyeloma in Julie 2012 by hom gediagnoseer is. Maandelange intensiewe behandelinge gaan die stamsel oorplanting vooraf. Met die voortdurende kankerbehandeling (wat steeds voortgaan) emeriteer Paul in Maart 2014.